বর্তমানকালের ছক্কাবাজদের ভিড়ে আরেকজন প্রায় হারিয়েই গেছেন। তাকেই ক্রিকেটের সেরা ছক্কাবাজ হিসেবে অভিহিত করা যায়। তবে তার দুর্ভাগ্য তিনি আধুনিককালে জন্মগ্রহণ করেননি। করলে একদিনের আন্তর্জাতিক এবং হালের টোয়েন্টি-২০ ক্রিকেটে মহানায়ক বনে যেতেন। তখনও তার ছক্কা মারাটা মিথের পর্যায়ে চলে গিয়েছিল। ইংলিশ কাউন্টি ক্রিকেটে সমারসেটের হয়ে আর্থার ওয়েলার্ড তার ক্রিকেট ক্যারিয়ারে ৫ শতাধিক ছক্কা হাঁকিয়েছিলেন। তার প্রথম শ্রেণীর ১২,৪৮৫ রানের প্রায় এক-চতুর্থাংশই ছিল ছক্কার সাহায্যে। এক মওসুমে (১৯৩৫) সালে তার ৭২টি ছক্কা হাঁকানোর রেকর্ড গড়েছিলেন। এর আগের দুই মওসুমে তথা ১৯৩৫ ও ১৯৩৬ সালে তিনি ১২৯ বার বল শূন্যে ভাসিয়ে দিয়েছিলেন। তিনি দুবার উপর্যুপরি ৫টি বলকে ছক্কা বানিয়েছিলেন। তিনি ব্র্র্যাবোর্ন স্টেডিয়ামে ভারতের অমর সিংয়ের একটি বল গ্যালারির বাইরে ফেলেছিলেন। মেপে দেখা যায় তিনি বলটি পাঠিয়েছিলেন ১১৭ গজ দূরে এবং স্ট্যান্ডের উচ্চতা ছিল প্রায় ৬০ ফুট। তবে তিনি কিন্তু সেঞ্চুরির ক্ষেত্রে বেশ পিছিয়ে ছিলেন। তিনি মাত্র একটি সেঞ্চুরি হাঁকিয়েছিলেন এবং তাতে লেগেছিল ৯০ মিনিট।